Eleusise müsteeriumid olid müsteeriumid, mida peeti Antiik-Kreekas Eleusise linnas. Müsteeriumid olid pühendatud viljakusejumalanna Demeterile ja tema tütrele, Persephonele (tuntakse ka kui Kore), kes oli langenud Hadese riiki. Eleusis oli linn, kus Demeter oli tütart otsides peatunud.

Triptolemus (Demeterit võõrustanud Eleusise prints). Vaasimaal u aastast 480 eKr
 "Persephone tagasitulek" (Frederic Leighton, can 1890)
ajaloolone pain Eleusisel

  

Müsteeriume hakati pidama 600 eKr paiku.

Müsteeriumitega seostati jumalanna Eleusist (kreeka: Ελευσις), keda peeti linna kaitsjaks ja Demeteri abiliseks müsteeriumite läbiviimisel.

Müsteeriumid toimusid igal aastal ja neid peeti kaks korda aastas: varakevadel (märtsis) ja sügise eel (hilisaugust-varaseptember). Kevadine müsteerium oli lühem, seda kutsuti *"εν Άγραις Μυστήρια"* (Väike müsteerium) ja see olid mõeldud ettevalmistusena sügisel toimuvaks Suureks müsteeriumiks. Toimus rituaalne suplus Ateenas Ilissose jões.
Sügisesed müsteeriumid kokku üheksa või kümme päeva. 

Müsteeriumi eelõhtul toodi Eleusest Ateenasse laegas pühade esemetega ja see paigutati erilisse Demeteri pühapaika. Taas kasteti end Ilissose vette. Toimus rituaalne loomade ohverdamine. Müsteeriumi läbiviija ütles sissejuhatavad sõnad, milles tuletas meelde, et rituaali tohib läbi teha üksnes puhta südame ja puhaste mõtetega.

Teist päeva kutsuti *Άλαδε Μύσται*. Toimus ühine suplus meres Phaleroni sadama lähistel.

Seejärel alustati 22 kilomeetri pikkust rännakut Ateenast Eleusisesse (piki Püha Teed, nagu seda kutsuti). Rännak sümboliseeris tütart otsiv Demeteri pikka teekonda ja ühtlasi ka inimese teekonda peale surma. See oli osavõtjate jaoks ühtaegu vaimne ja füüsiline ettevalmistus eelseisvaks müstiliseks kogemuseks. Kogu rännaku jooksul tehti peatusi erinevates Demeteri ja Persephone kultusega seotud pühapaikades, sh kaks järve, mida kutsuti *Rheitoi*, üks neist oli pühendatud emale, Demeterile, teine tütrele, Persephonele, ja Eleusises asuv kaev millel olevat kunagi istunud vanakeseks maskeeritud Demeter.

Jõudnud Eleusisesse, paastusid osavõtjad kõigepealt terve päeva, et valmistada oma keha ja teadvust ette eelseisvateks kogemusteks.

Paastu lõppedes jõid osavõtjad teatavat viljajooki. Oletatakse, et sellesse jooki võis olla segatud mõni psühhotroopne aine (võttes aluseks näiteks fakti, et Demeterit kujutatakse mõnel reljeefil moonidega), kuid selle kohta puuduvad kindlad tõendid.

Müsteeriumil osalejad kogunesid hoonesse nimega Telesterion. Telesterioni ehitamist (toimus aastatel 435 – 421 BCE) oli juhtinud Iktinos, sama arhitekt, kes kavandas ka Parthenoni. See oli omal ajal üks piirkonna uhkemaid ehitisi. Enne Iktinose ehitatud hoonet olevat samal kohal seisnud teine, väiksem ehitis. Uus hoone ehitati, kuna müsteeriumitest osavõtt oli aastatega kasvanud. 
Telesterioni suures saalis viidi preestrite *(mystagōgoi)* juhtimisel läbi erilised rituaalid, mille täpne olemus jääb tänaseni saladuseks (kuna osalejate vahel kehtis vaikimistõotus), kuid on teada, et müsteeriumi rituaalid koosnesid kolmest osast: *asjad, mida tehti, asjad, mida näidati ja asjad, millest räägiti.* Järgnesid erilised öised rituaalid samas templis ja müsteeriumid lõppesid koidikul (viimase osana viidi läbi elu ja surmaga seotud jumalustele pühendatud rituaalid). Peale seda mindi protsessiooniga tagasi Ateenasse, kõige ees sõitis sümboolne kaarik.

Ajaloolased oletavad, et rituaalide käigus (võib-olla nende ühe osana) kanti rahvale ette Persephone ja Demeteri lugu kirjeldav müüt. Võidi kasutada seisundlikku muusikat.

Müsteeriumist osavõtt olevat jätnud jälje kogu inimese edasiseks eluks ja arvatakse, et selle mõju võis jätkuda ka pärast tema surma.
Müsteeriumil osaleja olevat saanud erilise surmalähedase kogemuse ja teinud oma hinges läbi surma ja taassünni. Kadus hirm surma ees.

Välislinke
----------

* (Ingliskeelne) õppevideo Eleusise müsteeriumitest
* (Ingliskeelne) video Demeterist ja tema tütrest

Viited
------

1. ↑
2. ↑
3. ↑
4. ↑  "ELEUSIS - Greek Demi-Goddess of Eleusis & the Eleusinian Mysteries". *www.theoi.com*. Vaadatud 30. juulil 2023.
5. ↑
6. 1 2
7. ↑
8. ↑
9. ↑
10. ↑
11. ↑
12. ↑